Diari Oficial de la Generalitat Valenciana


Sumari del DOGV 4566, del 14-08-2003 (2003/9140)

ACORD d'11 de març de 2003, del Govern Valencià, de generació i transferència de crèdit amb creació de nova línia nominativa en el Capítol IV del Programa 322.51 «Foment d'ocupació». Exp. 31.001/03.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4566

Data del DOGV
:   14-08-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/9140


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD d'11 de març de 2003, del Govern Valencià, de generació i transferència de crèdit amb creació de nova línia nominativa en el Capítol IV del Programa 322.51 «Foment d'ocupació». Exp. 31.001/03. [2003/X9140]
  
El Consell de la Generalitat, en la reunió del dia 11 de març de 2003, va adoptar l'acord següent:
  
La Generalitat Valenciana, en el marc de la seua política de foment de l'ocupació, que porta a terme a través del Servici Valencià d'Ocupació i Formació, té entre els seus objectius promoure la formalització d'acords i convenis de col·laboració i cooperació amb qualsevol persona jurídica, pública o privada, que tinga com a fi específic la intermediació i/o l'orientació laborals, la formació professional i el foment d'ajudes d'ocupació estable en sectors socioeconòmics, a fi de coadjuvar al compliment de les seues competències.
  
En l'exercici 2002, i a fi de pal·liar l'increment de la desocupació a la comarca de la Costera, provocat per la greu crisi de dues empreses del sector tèxtil, ARACIL SA i TADECO SA, es va subscriure un Acord el 17 de juliol de 2002, entre representants sindicals d'ambdues empreses, representants de l'empresa Géneros de Punto Ferrys SA, i representants de la Direcció General de Treball i Seguretat Social.
  
En compliment del citat Acord, i a fi d'incentivar la contractació dels treballadors i les treballadores excedents d'ARACIL SA i TADECO SA., el SERVEF va preveure en el 2002, la firma d'un Conveni de Col·laboració amb l'empresa Géneros de Punto Ferrys, SA, davant el compromís per part d'aquesta última, de recol·locació amb caràcter indefinit d'un total de 150 treballadors, dels que 121 serien contractacions de dones; i per part del SERVEF, de subvencionar la quantitat de 4.807,95 euros per cada contracte formalitzat, fins a un màxim de 721.193 euros.
  
Per a això, en l'exercici 2002, davant de la falta de disponibilitat pressupostària i en atenció als principis d'eficiència i economia processal que han de regir la gestió pública, es va proposar des del SERVEF l'autorització conjunta de l'increment pressupostari necessari per a finançar el Conveni de Col·laboració que estava previst subscriure, la modificació del pressupost del SERVEF que permetera finançar-lo i, l'autorització al conseller d'Economia, Hisenda i Ocupació per a la subscripció del citat Conveni.
  
L'increment de crèdit va ser autoritzat per Acord de 5 de novembre de 2002, del Govern Valencià, núm. d'expedient 00.018/02-918, que va autoritzar un augment de 631.063,00 euros en l'aplicació pressupostària 72.39.875.76.8, línia X4437 « Finançament d'operacions corrents del SERVEF», i va transferir els fons a aquest organisme el 26 de desembre de 2002. No obstant això, davant de la imminència del tancament de l'exercici econòmic, no va arribar a autoritzar-se la modificació del pressupost del SERVEF per a la inclusió d'una línia de subvenció que permetera finançar el Conveni, ni la subscripció del Conveni en si.
  
Al mateix temps, per a completar l'import necessari per a la subscripció del Conveni i dotar la nova línia de subvenció que hi donava suport, estava prevista la transferència de 37.242,05 euros a càrrec de l'aplicació 67.55.70078.0, línia T2847 «Foment d'ocupació estable i autoocupació amb entitats públiques i privades», i amb destinació a la nova línia de subvenció.
  
No obstant això, pel mateix motiu de proximitat del tancament d'exercici econòmic, no ha sigut possible aquesta transferència; però en compliment de l'Acord de 17 de juliol de 2002, l'empresa Géneros de Punto Ferrys SA va contractar 139 treballadors excedents d'ARACIL SA i TADECO SA.
  
Per tot això, de conformitat amb el que preveuen els articles 32, 33 i 45.d) del Text Refós de la Llei d'Hisenda Pública de la Generalitat Valenciana; els articles 18 a 21 de la Llei 12/2002, de Pressupostos de la Generalitat Valenciana per a l'exercici 2003, i el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, el Consell de la Generalitat
  
ACORDA
  
1. Incrementar el pressupost d'ingressos de l'entitat autònoma Servici Valencià d'Ocupació i Formació en 631.063 euros i imputar-los al subconcepte econòmic 430.00 «Transferències corrents» del seu pressupost per a 2003.
  
2. Minorar la línia de subvenció T2847 «Foment ocupació estable i autoocupació amb entitats públiques i privades» del capítol 4, programa 31.01.32255 «Foment d'Ocupació» de l'entitat SERVEF, per import de 37.242,05 euros.
  
3. Habilitar una nova línia de subvenció codificada T5619, amb la denominació «Col·laboració amb l'empresa Géneros de Punto Ferrys SA», a càrrec del capítol 4 del programa 31.01.32421 «Foment d'Ocupació», del pressupost per a 2003 de l'entitat autònoma SERVEF, per import de 668.305,05 euros.
  
4. Modificar l'annex de transferències corrents del programa 78.21.26695.1 «Foment d'ocupació» del SERVEF com s'indica tot seguit:
  
Aplicació Codi Disminucions Augments
  
54.35.08798.6 T5619 668.305,05
  
22.69.43773.8 T2847 37.242,05
  
5. Autoritzar el director general del SERVEF per a dictar totes les resolucions que es consideren pertinents per al desplegament, l'execució i el seguiment del present Acord.
  
València, 11 de març de 2003.- El vicepresident i secretari del Govern Valencià: José Joaquín Ripoll Serrano.